

PROJEKTS uz 25.09.2023.

vēlamais datums izskatīšanai: Izglītības, kultūras, sporta un sociālā komiteja 04.10.2023.

domē: 25.10.2023.

sagatavotājs, ziņotājs: Antra Krasta

LĒMUMS

Ādažos, Ādažu novadā

2023.gada 25.oktobrī **Nr.**«DOKREGNUMURS»

**Par līdzdalību projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” aktivitātēs**

Ādažu novada Siguļu pirmsskolas izglītības iestāde (turpmāk – SPII) ir Ādažu novada pašvaldības dibināta pirmsskolas izglītības iestāde, kuras darbības mērķis ir mūsdienīgs, kvalitatīvs, uz prasmju attīstīšanu orientēts, izglītības piedāvājums, efektīva izglītības sistēma un resursu pārvaldība.

SPII 2023. gada 2.oktobrī saņēma nodibinājuma „Vides izglītības fonds” (reģ. Nr. 40008097212, juridiskā adrese: Lapu ielā 17, Rīgā, LV-1002, (turpmāk - VIF)) aicinājumu slēgt Sadarbības līgumu NR. 2.8/2023-9.4/S/LIFE IP “Par līdzdalību projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju”/ „Waste To Resources Latvia - boosting regional sustainability and circularity” (LIFE20 IPE/LV/000014 -LIFE Waste to Resources lP)” (turpmāk – Projekts) aktivitātēs, no VIF saņemot aktivitāšu īstenošanai nepieciešamās preces un/ vai pakalpojumus, ievērojot sekojošus nosacījumus:

1. VIF apņemas organizēt un savlaicīgi informēt SPII par LIFE integrētā Projekta aktivitātēm, kā arī sniegt konsultācijas un informatīvu atbalstu SPII iespējami sekmīgākai aktivitāšu norisei.

2. SPII jāapņemas piedalīties VIF īstenotajās Projekta aktivitātēs, tai skaitā:

2.1. aprobēt projektā izstrādātos materiālus - nodarbību plānus "No atkritumiem uz resursiem", metodisko materiālu "7 soļi ceļā uz atbildīgu resursu patēriņu" un atkritumu audita mājaslapu, īstenojot mācību stundas un ārpusstundu aktivitātes par aprites ekonomiku, izvērtējot rezultātus, sniedzot atgriezenisko saiti un apkopojot labās prakses piemērus,

2.2. nodrošinot vismaz viena SPII pārstāvja piedalīšanos projekta īstenotās mācībās un forumos,

2.3. plānot un iespēju robežās īstenot rīcības visas pirmsskolas izglītības iestāde līmenī, kas samazina iestādē radītos atkritumus un vecina sadzīves atkritumu pārstrādi, kā arī sekmē izpratni par aprites ekonomiku un saistīto individuālo rīcības maiņu,

2.4 iesaistīt bērnus pasākumu plānošanā un īstenošanā, kas pievērš uzmanību un veicina izpratni par vides aizsardzības pasākumu nozīmi, kā arī plašāku SPII un sabiedrības izpratni par aprites ekonomiku un ar to saistītajiem principiem.

Projekta galvenais mērķis ir samazināt atkritumu daudzumu, ieviešot jaunus materiālu aprites pasākumus un samazinot ekonomikas ietekmi uz vidi un oglekļa pēdas nospiedumu.

Projekta īstenošana neradīs finansiālu slogu pašvaldības budžetam, jo Projekta īstenošanas ietvaros VIF apņemas segt SPII aktivitāšu ieviešanas izmaksas (nepieciešamais aprīkojums un tā piegāde atkritumu auditu veikšanai, atkritumu samazināšanas vai pārstrādes inventāra iegādes vai izveides un piegādes izmaksas, izglītojoši informatīvo pasākumu organizēšanas izmaksas) EUR 600,00 apmērā. Projekts norisinās no 2023. gada 7. novembra līdz 2026.gada 30.decembrim.

Ādažu novada Attīstības programmā 2021.-2027. gadam (turpmāk – Attīstības programma) ir noteikts pasākums “C8.1.1.1. Projekta “Ekoskola” ieviešana” ar iznākuma rezultatīvo rādītāju – “Projekta “Ekoskola” ieviešana”. SPII “Attīstības plāna 2023.-2027.gadam rīcības virziens “4.3.7. Dalība projektos sasniedzamajam rezultātam”, nosaka, ka SPII jāievieš kompetenču pieeja, lai uzlabotu mācīšanu, mācīšanos un izglītojamo sniegumu, un aktīvi jādarbojas arī pasaules vides izglītības modeļa Ekoskolu programmā. Kā apliecinājums mērķtiecīgam darbam, 2023. gada 13. septembrī SPII saņēma augsto novērtējumu Starptautisko Zaļo karogu, kas turpmāk katru gadu ir jāiegūst no jauna.

Projekts atbilst Ādažu novada Attīstības programmas vidējā termiņa prioritātēm:

* “VTP8 Pieejama un daudzpusīga izglītība” (rīcības virziena “RV8.1: Vispārējās izglītības sistēmas attīstība” uzdevuma U8.1.1 “Attīstīt jaunas izglītības programmas un projektus” pasākums “C8.1.1.1. Projekta “Ekoskola” ieviešana”; rīcības virziena “RV8.3: Interešu izglītības īstenošana” uzdevuma “U8.3.2: Attīstīt vides izglītību” pasākums “C8.3.2.1. “Zaļās” domāšanas veicināšana”),
* “VTP14: Attīstīta sadarbība ar citām pašvaldībām, iestādēm un organizācijām” (rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevuma “U14.1.7: Īstenot sadarbību ar NVO” pasākums “C14.1.7.4. Sadarbība ar NVO izglītības jomā”).

Pamatojoties uz Pašvaldību likuma 4. panta pirmās daļas 20. punktu, pašvaldības Izglītības, kultūras, sporta un sociālās komitejas 04.10.2023. atzinumu, Ādažu novada pašvaldības dome:

**NOLEMJ:**

1. Ādažu novada pašvaldībai slēgt Sadarbības līgumu ar nodibinājumu „Vides izglītības fonds” par līdzdalību projektā “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju”/ „Waste To Resources Latvia - boosting regional sustainability and circularity” (LIFE20 IPE/LV/000014 -LIFE Waste to Resources lP)” un aktivitāšu organizēšanu Siguļu pirmsskolas izglītības iestādē "Piejūra, saņemot no VIF aktivitāšu īstenošanai nepieciešamās preces un/ vai pakalpojumus.
2. Ādažu novada Siguļu pirmsskolas izglītības iestādes "Piejūra" vadītājai A. Krastai nodrošināt SPII dalību Projekta aktivitātēs un Projekta “Ekoskola” ieviešanas turpināšanu, lai veicinot “Zaļās domāšanas” aktivizēšanu novadā:
   1. aprobēt projektā izstrādātos materiālus - nodarbību plānus “No atkritumiem uz resursiem”, metodisko materiālu “7 soļi ceļā uz atbildīgu resursu patēriņu” un atkritumu audita mājaslapu, īstenojot mācību stundas un ārpusstundu aktivitātes par aprites ekonomiku, izvērtējot rezultātus, sniedzot atgriezenisko saiti un apkopojot labās prakses piemērus,
   2. nodrošinot vismaz viena SPII pārstāvja piedalīšanos projekta īstenotās mācībās un forumos,
   3. nodrošinot vismaz viena SPII pārstāvja piedalīšanos projekta īstenotās mācībās un forumos,
   4. iesaistīt bērnus pasākumu plānošanā un īstenošanā, kas pievērš uzmanību un veicina izpratni par vides aizsardzības pasākumu nozīmi, kā arī plašāku SPII un sabiedrības izpratni par aprites ekonomiku un ar to saistītajiem principiem.
3. Pašvaldības izpilddirektoram parakstīt 1.punktā noteikto līgumu.
4. Papildināt Attīstības programmas (2021-2027) Rīcības plāna uzdevumu “U14.1.7: Īstenot sadarbību ar NVO” ar jaunu pasākumu “C14.1.7.5. Projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” īstenošana” (atbildīgais – Siguļu PII “Piejūra”; izpildes termiņš 2023.-2026.; Finanšu resursi – ES finansējums; Iznākuma rādītāji – SPII tiek īstenots nodibinājuma “Vides izglītības fonds” projekts “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” / “Waste To Resources Latvia - boosting regional sustainability and circularity” (LIFE20 IPE/LV/000014 -LIFE Waste to Resources lP).),
5. Centrālās pārvaldes Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

JIN, SPII, APN - @